Burlapas
Burlapas (angl. Hessian, burlap) – šiurkštus drobinio pynimo audinys iš suktinių džiuto ar sizalio, ar jų mišinio su kitais augaliniais pluoštais verpalų. Naudojamas maišams, krepšeliams, rankinėms, portfeliams, lagaminams, pakuotėms, kilimų pagrindui. Ant burlapo tapydavo paveikslus. Pavadinimas angl. burlap būdingas JAV vartosenai. Angliško žodžio burlap kilmė yra nežinoma. Tačiau jis galėjo kilti iš Indijos miesto Burlapo pavadinimo. Pavadinimas angl. Hessian atsirado dėl to, kad iš šio audeklo pradžioje siuvo Heseno hercogystės kareivių uniformas.